open-index/open-wikipedia-markdown huggingface dataset:
צייץ

ימין|ממוזער|290px|ארמון מוריצבורג בצייץ
**צייץ** (בגרמנית: Zeitz) היא עיר במדינת סקסוניה-אנהלט, גרמניה הממוקמת על נהר אלסטר הלבן. העיר נמצאת על משולש הגבולות של סקסוניה-אנהלט, סקסוניה ותורינגיה.

## היסטוריה
העיר צייץ מוזכרת לראשונה בשנת 967 בעת הסינוד של רוונה, כשאוטו הראשון, קיסר האימפריה הרומית הקדושה ביקש על הקמת בישופות בעיר כחלק מארכיבישופות מגדבורג, לצורך ניצור האוכלוסייה הסלבית באזור. בשנת 968 הוקמה הבישופות בעיר, אך בשנת 1028 עבר בישוף העיר לנאומבורג. בסוף המאה ה-13 חזרו הבישופים להתגורר בטירתם בעיר, שנהרסה על ידי הצבא השוודי במלחמת שלושים השנים.

בשנת 1657 חילק יוהאן גאורג הראשון, הנסיך הבוחר מסקסוניה את נחלותיו לבניו, ובנו הצעיר מוריץ קיבל את אזור צייץ, שהפך לדוכסות סקסה-צייץ. לאחר מותו של בנו של מוריץ, מוריץ וילהלם, דוכס סקסה-צייץ ללא יורשים זכרים, חזרה הנחלה לנסיכות הבוחר מסקסוניה.

בשנת 1815 צורפה צייץ לממלכת פרוסיה, כחלק מפרובינציית סקסוניה הפרוסית.

לקראת סוף מלחמת העולם השנייה, נכבשה העיר על ידי כוחות צבא ארצות הברית ב-27 באפריל 1945, ונמסרה לשליטת ברית המועצות ב-1 ביולי 1945. העיר הייתה חלק ממדינת סקסוניה-אנהלט עד לשנת 1952, שאז הפכה לחלק ממחוז האלה בגרמניה המזרחית. לאחר איחוד גרמניה בשנת 1990 הוקמה מדינת סקסוניה-אנהלט מחדש, והעיר צייץ נכללה בתוכה.

## קישורים חיצוניים

* 
* 

קטגוריה:סקסוניה-אנהלט: ערים
קושארי

**קושארי **(בערבית מצרית: **كشرى**; באנגלית: **Kushari** או **Koshary**) היא מנה פופולרית מהמטבח המצרי, המכילה אורז, עדשים, מקרוני, אטריות וספגטי מעורבים יחד ומוגשים עם רוטב עגבניות מוחמץ המכונה סלסה, רוטב חריף המכונה שאטה, ורוטב שום עם חומץ המכונה דאה. היא מוגשת עם גרגרי חומוס ובצל מטוגן.

## היסטוריה

המנה נולדה באמצע המאה ה-19, כשמצרים הייתה מרכז רב תרבותי והכלכלה המצרית פרחה. בני המעמדות הנמוכים, שעד אז בקושי היו להם מצרכים בסיסיים - לפתע מצאו את עצמם עם מגוון מוצרים ושפע ולפי האגדה כך המנה נוצרה מערבוב של כל מה שהיה להם במזווה, הימצאות הפסטה היא תוצאה ושפעה של הכיבוש האיטלקי. בתחילת הדרך המנה נמכרה בעגלה עם סוס שהסתובבה ברחבי העיר והיום היא נפוצה במזנונים בעיקר כמנת פועלים, במסעדות פשוטות ועממיות.

גרסאות שונות של קושארי

* קושרי של אלכסנדריה: שונה מאוד מהמתכון הידוע מכיוון שהוא משתנה מבחינה חזותית וטעמו, תהליך הבישול כולל עדשים ואורז צהוב, ומשמש גם קארי וכמון באורז מה שהופך אותם לצבע אחיד, הוא כולל ביצים קשות או מקושקשות או ביצים מטוגנות בסמנה או חמאה. לתבשיל מוסיפים עגבניות מוחמצות במקום הרוטב הרגיל ומגישים לצד צ'יפס.
* מדינות המפרץ ותימן: המנה זוכה שם לפופולריות בשנים האחרונות, כאשר בהן יש התאמות ושינויים לכל מדינה או אזור. השונות כוללת הוספת ירקות בגריל ושינוי סוג האורז לאורז בסמאטי מבושל לבן או צהוב. כמו כן משתמשים בצורות אחרות של פסטה. המנה יכולה גם להכיל עוף מה שהופך אותו דומה יותר לכבסה Kabsa كبسة או כבוס של ערב הסעודית או בחריין.

קטגוריה:המטבח הערבי
קטגוריה:תרבות ערבית
קטגוריה:המטבח המצרי
קטגוריה:המטבח הים-תיכוני
קטגוריה:מאכלים לאומיים
קטגוריה:מאכלי אורז
קטגוריה:מאכלי אטריות
ולימיר סטייפאנוביץ'

**ולימיר סטייפאנוביץ**' (בסרבית: **Velimir Stjepanović** ,**Велимир Стјепановић**; נולד ב-7 באוגוסט 1993) הוא שחיין סרבי, הוא אלוף אירופה במשחים ל-200 ול-400 מטר חופשי (ברלין 2014), בעל מדליית ארד מאליפות העולם לבריכת 25 מטר במשחה ל-400 מטר חופשי (דוחא 2014) ומקום שישי באולימפיאדה (לונדון 2012) במשחה ל-200 מטר פרפר.

## שיאים אישיים
### בריכה אולימפית
* 100 מטר חופשי: 48.86 שניות (2015)
* 200 מטר חופשי: 1:45.78 דקות (2014), **שיא סרביה**
* 400 מטר חופשי: 3:45.66 דקות (2014), **שיא סרביה**
* 200 מטר פרפר: 1:54.99 דקות (2012), **שיא סרביה**

### בריכת 25 מטר
* 100 מטר חופשי: 48.49 שניות (2014)
* 200 מטר חופשי: 1:42.48 דקות (2014), **שיא סרביה**
* 400 מטר חופשי: 3:38.17 דקות (2014), **שיא סרביה**
* 800 מטר חופשי: 7:58.66 דקות (2014)
* 200 מטר גב: 1:55.84 דקות (2014), **שיא סרביה**
* 200 מטר פרפר: 1:51.27 דקות (2013), **שיא סרביה**

## קישורים חיצוניים

קטגוריה:שחיינים סרבים
קטגוריה:שחייני חופשי
קטגוריה:שחייני פרפר
קטגוריה:שחייני גב
קטגוריה:סרבים שנולדו ב-1993
לירה (מטבע)

**לירה** הוא שמה של יחידת מטבע, הנמצא כיום בשימוש בטורקיה, לבנון, הממלכה המאוחדת, וסוריה. בעבר היו מדינות שונות שהשתמשו בשם מטבע זה, בהן איטליה וישראל.

## היסטוריה
מקור השם "לירה", בדומה לפאונד ולשקל, הוא במידת משקל - ליברה אחת של כסף טהור.

הלירה שימשה מטבע עובר לסוחר בתקופת האימפריה הרומית. השימוש בשם המטבע חודש באירופה בתקופת האימפריה הפרנקית, ונמשך בימי הביניים ובעת החדשה.

במהלך המאה ה-19 אומץ שם המטבע על ידי מצרים והאימפריה העות'מאנית.

## שימושים נוכחיים
השם "לירה" משמש כיום את המטבע בטורקיה, לבנון וסוריה.

השימוש בלירה טורקית החל בשנת 1844 במהלך השלטון העות'מאני. בשנת 2005 הוחלפה הלירה הטורקית הישנה בלירה טורקית חדשה, שהיא כיום המטבע של טורקיה ושל הרפובליקה הטורקית של צפון קפריסין.

בנוסף לטורקיה, נעשה כיום שימוש בלירה סורית בסוריה ובלירה לבנונית בלבנון.

תושבי ירדן קוראים לדינר ירדני בשם "לירה".

## "לירה" מול "פאונד"
במדינות רבות נהוג מטבע מקומי בשם "פאונד", המתורגם לשם "לירה" בעברית ובמספר שפות נוספות.

לדוגמה, במצרים נהוג השימוש בלירה מצרית, בדרום סודאן נהוג השימוש בלירה דרום סודאנית, ובבריטניה נהוגה הלירה שטרלינג.

באופן דומה, הלירה הלבנונית והלירה הסורית קרויות באנגלית בשמות "Lebanese pound" ו-"Syrian pound".

## שימושים בעבר
צרפת השתמשה בשנים 781 עד 1794 במטבע מקומי בשם "לירה צרפתית" (Livre française).

בשנים 1812–1813 הונפקה לירה מיוחדת ששימשה את תושבי ממלכת נאפולי.

למדינת האפיפיור היה מטבע מקומי בשם "לירה" בתקופת קיומה, 1866 עד 1870. בשנת 1929 החלה קריית הוותיקן להנפיק מטבע בשם "לירת הוותיקן" שהיה צמוד ללירה האיטלקית, והיה הילך חוקי גם באיטליה ובסן מרינו. בשנת 2002 עבר הוותיקן לאירו.

בתקופת שלטון איטליה במזרח אפריקה האיטלקית הונהגו מטבעות מקומיים בשם "לירה של סומלילנד" בשנים 1925–1926, ו"לירה מזרח אפריקאית" בשנים 1938–1941.

בלוב הנפיק משטר המנדט הבריטי בשנים 1942–1951 מטבע מקומי בשם "לירה טריפוליטאית". ב-1951, כאשר זכתה לוב בעצמאות, המטבע הוחלף ב"לירה לובית", ובשנת 1971, לאחר עליית מועמר קדאפי לשלטון, הוחלפה הלירה בדינר לובי.

במספר מדינות באירופה, בהן איטליה (לירה איטלקית), קפריסין, מלטה וסן מרינו, היה נהוג מטבע מקומי בשם "לירה" עד לתחילת המאה ה-21, בה עברו מדינות אלה להשתמש באירו.

בארץ ישראל נעשה שימוש בלירה מצרית בשנים 1834 עד 1927, לירה ארץ ישראלית בשנים 1927–1950, ולירה ישראלית משנת 1950 עד 1980, אז הוחלפה בשקל ישן.

## קישורים חיצוניים
* 

קטגוריה:מטבעות
קטגוריה:מטבעות שיצאו משימוש
קטגוריה:מטבעות שהוחלפו באירו
קטגוריה:האיחוד האירופי: כלכלה
דוכסות סקסוניה-צייץ

**דוכסות סקסוניה-צייץ** (בגרמנית: Sachsen-Zeitz, נהגה "זקסן-צייץ") הוא שמה של דוכסות גרמנית קטנה, שנוצרה על ידי פיצול נסיכות הבוחר מסקסוניה, והתקיימה עד לשנת 1718.

## היסטוריה
### הקמת הדוכסות
ימין|ממוזער|200px|ארמון מוריצבורג, מקום מושבם של דוכסי סקסוניה-צייץ
בשנת 1652 ציווה יוהאן גאורג הראשון, הנסיך הבוחר מסקסוניה שבניו הצעירים גם יירשו חלק מנחולותיו. לאחר מותו של יוהאן גאורג בשנת 1656, הסכימו בניו ב-22 באפריל 1657 על אופן החלוקה; בנו הבכור יוהאן גאורג קיבל את נסיכות הבוחר מסקסוניה, בנו אוגוסט קיבל את דוכסות סקסוניה-וייסנפלס, בנו כריסטיאן קיבל את דוכסות סקסוניה-מרזבורג, ובנו הצעיר מוריץ קיבל את אזור בישופות נוימבורג לשעבר, שהפך לדוכסות סקסוניה-צייץ.

בשנת 1681 מת מוריץ, ובמקומו עלה לשלטון בנו מוריץ וילהלם.

### פירוק הדוכסות
לאחר מותו של מוריץ וילהלם בשנת 1718 ללא יורשים זכרים, מכיוון שלא היו לו בנים, ואחיו כריסטיאן אוגוסט, נסיך סקסוניה-צייץ הוסמך לכמורה, חזרה הנחלה לנסיכות הבוחר מסקסוניה.

## שליטי סקסוניה-צייץ
* מוריץ (1657–1681)
* מוריץ וילהלם (1681–1718)

## קישורים חיצוניים

קטגוריה:בתי מלוכה
קטגוריה:דוכסויות גרמניות
קטגוריה:מדינות האימפריה הרומית הקדושה
קטגוריה:מדינות לשעבר בתחומי גרמניה
קטגוריה:סקסוניה: היסטוריה
קונרד צ'רניאק

**קונרד צ'רניאק** (בפולנית: **Konrad Czerniak**; נולד ב-11 ביולי 1989) הוא שחיין פולני, הוא אלוף אירופה (ברלין 2014), סגן אלוף העולם (שנגחאי 2011) ומקום שמיני באולימפיאדה (לונדון 2012) במשחה ל-100 מטר פרפר.

## שיאים אישיים
### בריכה אולימפית
* 50 מטר חופשי: 21.72 שניות (2009), **שיא פולין**
* 100 מטר חופשי: 48.22 שניות (2009), **שיא פולין**
* 50 מטר פרפר: 23.07 שניות (2015), **שיא פולין**
* 100 מטר פרפר: 51.15 שניות (2011), **שיא פולין**

### בריכת 25 מטר
* 50 מטר חופשי: 20.88 שניות (2011), **שיא פולין**
* 100 מטר חופשי: 46.52 שניות (2014), **שיא פולין**
* 50 מטר פרפר: 22.77 שניות (2011), **שיא פולין**
* 100 מטר פרפר: 49.62 שניות (2011), **שיא פולין**

## קישורים חיצוניים

קטגוריה:שחיינים פולנים
קטגוריה:שחייני פרפר
קטגוריה:פולנים שנולדו ב-1989
נענע המים

**נַעְנַע הַמַּיִם** (שם מדעי: *Mentha aquatica*) היא צמח עשבוני רב-שנתי בעל קנה שורש וארומטי מאוד בסוג נענע ממשפחת השפתניים הצומח במקווי מים בדרום מערב אסיה, בחלקים מאירופה ובצפון מערב אפריקה. נענע המים היא אחד משלושה מיני נענע הצומחים בארץ ישראל.

## מאפיינים
נענע המים היא עשב רב-שנתי בגובה 30 עד 100 ס"מ, בעל קנה שורש, ארומטי מאוד, מלבין ושעיר. **הגבעולים** רבועים, זקופים בדרך כלל, פשוטים או מסועפים וצבעם יכול להיות סגול או ירוק. מכה שורש לא רק מקנה השורש אלא גם ממפרקי הגבעול. **העלים**, שאורכם 2 עד 5.5 ס"מ, נגדיים, פשוטים, רכים, בעלי פטוטרת קצרה ושערות בלוטיות המדיפות שמנים אתריים ריחניים. **הטרף** דמוי ביצה או עגול, בסיסו מעוגל ומורחב, קודקודו מחודד, שפתו משוננת מעט ושני צדדיו מלבינים.

**התפרחות** אמיריות או לפעמים כמעט אמיריות, ומורכבות מכמה קבוצות של 1 עד 3 פרחים המתאגדים לקרקפת כדורית או כדורית למחצה בקוטר 2 ס"מ. **חפי התפרחת** גדולים.

**הפרחים** דו-מיניים, בעלי עטיף כפול, מאוחה עלים, והם זעירים אורכם 4 מ"מ עד 5.5 מ"מ וצבעם ורוד-ארגמן. **הגביע** דמוי פעמון, אורכו 2.5 עד 4 מ"מ, בעל 5 שיניים שוות כמעט זו לזו בגודלן והוא מכוסה שערות בלוטיות. לוע הגביע אינו חסום בטבעת של שערות (בשונה מנענע הכדורים).**הכותרת** דמוית משפך ורודה-ארגמנית וכמעט אינה דו-שפתנית אלא כבעל 4 אונות כמעט שוות. צינור הכותרת אינו בולט מהגביע. בפרח 4 **אבקנים** שווים פחות או יותר וזריהם קירחים. **הפרי** מורכב מ-4 פרודות חלקות וביציות.

נענע המים בתפרחותיה הכדוריות בקצות הגבעול נבדלת מנענע משובלת שהיא בעלת תפרחות מוארכות ומנענע הכדורים שתפרחותיה הכדוריות והקטנות ערוכות לאורך הגבעול.

הפריחה מסוף יוני עד תחילת דצמבר.

הריבוי באמצעות זרעים ובאמצעות ייחורים.

## תפוצה בעולם ובישראל
נענע המים גדלה בר באזורים הממוזגים של אירופה ואמריקה דרום מערב אסיה, וחלקים מאירופה, נפוץ במיוחד בארצות שמצפון הים-התיכון, ונדיר בצפון מערב אפריקה. הצמח הובא על ידי אדם לצפון ודרום אמריקה, חלקים מאוסטרליה ומספר איים באוקיינוס האטלנטי. מין זה אינו נמצא בסכנת הכחדה בארצות אירופה ובארצות צפון הים התיכון, אך אוכלוסיותיו מאוימות בארצות צפון אפריקה ובקפריסין ובישראל בגלל נדירותו ואובדן מקוות מים.

בישראל הצמח גדל כיום בעמק החולה, בגולן, בבקעת כנרות, בעמק עכו ובשרון ולמרגלות החרמון, שם אותר רק במעיין ליד עין קיניה. בעבר נאסף ונרשם גם בחוף הכרמל ובדרום שפלת החוף, אך נכחד מאזורים אלה.

## בית גידול
נענע המים משגשגת במקווי מים מתוקים כגון שלוליות חורף, שפות אגמים, נחלים, גדות פלגים, תעלות ומקומות מצופים ואף בשטחי אדמה מוּצפים במים עומדים (ביצות). השורשים מעדיפים קרקע גירית עם חומציות קלה, ואם הצמח גדל בתוך מים הגבעולים יצמחו מעל פני המים. ביצות, גדות פלגים, בריכות, שלוליות ומקומות מוצפים.

## בני כלאים
נענע המים מכליאה את עצמה בקלות עם נענע קרחת ליצירת נענע חריפה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:שפתניים
קטגוריה:צמחים שתוארו ב-1753
מוריץ וילהלם, דוכס סקסוניה-צייץ

**מוריץ וילהלם, דוכס סקסוניה-צייץ** (בגרמנית: **Moritz Wilhelm, von Sachsen-Zeitz**; 12 במרץ 1664 – 15 בנובמבר 1718), היה דוכס סקסוניה-צייץ בין 1681 ל-1718.

## ביוגרפיה
### ילדותו
מוריץ וילהלם נולד ב-12 במרץ 1664 בצייץ למוריץ, דוכס סקסוניה-צייץ, ולדורותיאה מריה מסקסוניה-ויימאר, בתו של וילהלם, דוכס סקסוניה-ויימאר.

### שלטונו
בשנת 1681 עלה מוריץ וילהלם לשלטון, לאחר מות אביו. בשנת 1699 נתן מוריץ וילהלם את הערים פגאו ונוישטדט לאחיו פרידריך היינריך, דוכס סקסוניה-צייץ-פגאו-נוישטדט, ששלט בהם עד למותו בשנת 1717. בשנת 1717 המיר מוריץ וילהלם את דתו לנצרות קתולית, כדי לרצות את אחיו, שהיה בישוף קתולי.

ב-15 בנובמבר 1718 מת מוריץ וילהלם בעיר ויידה, מכיוון שלא היו לו בנים, ואחיו כריסטיאן אוגוסט, נסיך סקסוניה-צייץ הוסמך לכמורה, חזרה הנחלה לנסיכות הבוחר מסקסוניה.

## משפחתו
ב-25 ביוני 1689 התחתן מוריץ וילהלם עם מריה אמליה מברנדנבורג, בתם של פרידריך וילהלם, הנסיך הבוחר מברנדנבורג וסופיה דורותיאה משלזוויג-הולשטיין-זונדרבורג-גליקסבורג, ונולדו להם 5 ילדים:
* קרל (26 במרץ 1690 - 15 במאי 1690)
* דורותיאה וילהלמינה (20 במרץ 1691 – 17 במרץ 1743), התחתנה עם וילהלם השמיני, רוזן הסן-קאסל (10 במרץ 1682 - 1 בפברואר 1760)
* קרולינה אמליה (24 במאי 1693 - 5 בספטמבר 1694)
* סופיה שרלוטה (25 באפריל 1695 - 18 ביוני 1696)
* פרידריך אוגוסט (12 באוגוסט 1700 - 17 בפברואר 1710)

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:בית וטין
קטגוריה:ילידי 1664
קטגוריה:נפטרים ב-1718
יוסה דמארץ

**יוסה דמארץ** (בהולנדית: **José Desmarets**; 1921 – 2008) היה פוליטיקאי בלגי וחסיד אומות העולם.

## קורות חיים
### מעורבותו בפעילות הצלה בתקופת השואה
בנובמבר 1943, לאחר מעצר שרל הולה (Charles Hulin), אחד מפעילי המחתרת הבלגית , בהאל שבבלגיה , נמלט מישל וינדסברג, היהודי שהסתתר אצל הולה, לביתו של לאון זמארץ, חמיו (אבי אשתו) של הולה, שהיה מפקד תא המחתרת המקומי. וינדסברג הסתתר במשך מספר חודשים בבית זה עם יוסה דמראץ, בנו של לאון, שהיה סטודנט. 

בינואר 1944 נעצר איש הקשר שהסתיר את וינדסברג בביתה של משפחת דמראץ, והיה צורך להעביר את וינדסברג למסתור בחווה בעיירה לה לובייר (La Louvière) שבדרום מערב בלגיה. הנסיעה ברכבת הייתה מסוכנת, ולכן שכר יוסה אופני טנדם והשניים רכבו יחד למקום המסתור החדש של וינדסברג. יוסה דמארץ ביקר את וינדסברג מספר פעמים במקום מסתורו החדש, כדי להבטיח את שלומו ולדאוג למחסורו. עקב פעילותו זאת נעצר דמארץ על ידי הגרמנים וגורש למחנה ריכוז אך שרד.

## לאחר המלחמה
דמארץ היה בעל תואר במדע המדינה ותואר דוקטור במשפטים. הוא היה פעיל במפלגה הסוציאליסטית הנוצרית של בלגיה . בשנים 1979- 1981 היה שר ההגנה של בלגיה וסגן ראש ממשלת בלגיה.

ב-1982 העניק יד ושם לדמארץ את אות חסידי אומות העולם.

## קישורים חיצוניים
* 

## הערות שוליים

קטגוריה:בלגים חסידי אומות העולם
קטגוריה:מצילים בשואה: בלגיה
קטגוריה:שרי ממשלת בלגיה
קטגוריה:שרי הגנה
קטגוריה:אסירים במחנות ריכוז
קטגוריה:בלגים שנולדו ב-1925
קטגוריה:בלגים שנפטרו ב-2019
פבל קורז'ניובסקי

**פבל יוזף קורז'ניובסקי** (בפולנית: **Paweł Józef Korzeniowski**; נולד ב-9 ביולי 1985) הוא שחיין פולני, הוא אלוף עולם (מונטריאול 2005), שלוש פעמים ברציפות אלוף אירופה (בודפשט 2006, איינדהובן 2008 ובודפשט 2010), פעמים אלוף האוניברסיאדה (איזמיר 2005 ובלגרד 2009), מקומות רביעי, שישי ושביעי באולימפיאדה (אתונה 2004, בייג'ינג 2008 ולונדון 2012 בהתאמה) במשחה ל-200 מטר פרפר.

## שיאים אישיים
### בריכה אולימפית
* 50 מטר חופשי: 22.54 שניות (2015)
* 100 מטר חופשי: 48.55 שניות (2015)
* 200 מטר חופשי: 1:46.59 דקות (2009), **שיא פולין**
* 400 מטר חופשי: 3:47.70 דקות (2008)
* 800 מטר חופשי: 7:53.67 דקות (2008)
* 1500 מטר חופשי: 15:11.62 דקות (2004)
* 50 מטר פרפר: 23.90 שניות (2015)
* 100 מטר פרפר: 51.46 שניות (2015)
* 200 מטר פרפר: 1:53.23 דקות (2009), **שיא פולין**

### בריכת 25 מטר
* 50 מטר חופשי: 21.90 שניות (2014)
* 100 מטר חופשי: 47.32 שניות (2014)
* 200 מטר חופשי: 1:42.10 דקות (2009), **שיא פולין**
* 400 מטר חופשי: 3:37.78 דקות (2009), **שיא פולין**
* 800 מטר חופשי: 7:39.05 דקות (2009), **שיא פולין**
* 1500 מטר חופשי: 14:54.28 דקות (2005)
* 50 מטר פרפר: 23.18 שניות (2014)
* 100 מטר פרפר: 50.40 שניות (2014)
* 200 מטר פרפר: 1:50.89 דקות (2005), **שיא פולין**

## קישורים חיצוניים

קטגוריה:שחייני פרפר
קטגוריה:שחייני חופשי
קטגוריה:שחיינים פולנים
קטגוריה:אלופי עולם בשחייה
קטגוריה:אלופי האוניברסיאדה בשחייה
קטגוריה:נושאי דגל פולין באולימפיאדה
קטגוריה:פולנים שנולדו ב-1985
ג'נסיס מוטורס

**ג'נסיס מוטורס** (באנגלית: **Genesis Motors**) היא יצרנית רכבי יוקרה דרום קוריאנית, הפועלת תחת יצרנית הרכב הדרום קוריאנית "יונדאי".

## היסטוריה
לוק דונקרוולקה, ששימש בעבר כמנהל העיצוב של המותגים בנטלי, למבורגיני ואאודי מקבוצת פולקסווגן מונה להוביל את המותג ג'נסיס החל משנת 2016 ועובד מאז עם מעצב הראשי של קיה מקבוצת יונדאי, פיטר שרייר.

יונדאי הציגה את הג'נסיס קונספט בחודש מרץ 2007 כ"פרשנות מתקדמת למכוניות הספורט-סדאן המודרניות שלהן הנעה אחורית". הרעיון להשקת הג'נסיס עלה ב-2003. עיצוב גוף הרכב ארך שלוש שנים ועלותו הכוללת של הפרויקט הייתה כחצי מיליארד דולר על פני תקופה של כ-23 חודשים. מבחני האמינות נמשכו 800,000 מיילים. היונדאי ג'נסיס (שמותגה מחדש עם השקת המותג כג'נסיס G80) הוצגה ב-2008 בתערוכת הרכב הבינלאומית של צפון אמריקה. ב-4 בנובמבר 2015 נפרדה ג'נסיס מיונדאי ופועלת עצמאית מאז.

עד סוף שנת 2015 השיקה ג'נסיס שני דגמי סדאן - יונדאי ג'נסיס מותגה מחדש כ-ג'נסיס G80 והיונדאי אקווס מותגה מחדש כ-ג'נסיס G90 (בקוריאה נקראת EQ900). כמו כן השיקה החברה גרסת ספורט ל-G80.

במאי 2021 הכריזה החברה על מכירת חצי מיליון (500,000) כלי רכב.

ב-2 בספטמבר 2021 הודיעה ג'נסיס כי כחלק מהמעבר לרכב חשמלי של רוב יצרני הרכב גם אנחנו משנת 2025 נציג רק רכבים חשמליים.

## דגמים
* **[[ג'נסיס G70|G70]]** - מנהלים. כחלק מרעיון הקמת המותג ג'נסיס, ה-G70 מציעה איכות, עיצוב ואבזור שמאפשרים לה להתחרות ברכבים כגון מרצדס C-קלאס ואאודי A4. היא מונעת על ידי הגלגלים האחוריים או בהנעה כפולה כאופציה, אותם מפעיל היצע מנועים (המוכר מהקיה סטינגר GT) הכולל מנוע טורבו-דיזל בנפח 2.2 ל' (201 כ"ס), 2.0 ל' טורבו-בנזין (255 כ"ס) או 3.3 ל' V6 טווין-טורבו-בנזין (365 כ"ס), ובגרסת ספורט זו, נתון התאוצה מ-0–100 קמ"ש עומד על 4.7 שניות - זמן השקול לזה של האאודי S4. במאי 2021 - הG70 הושקה בישראל באופן רשמי.
* **[[ג'נסיס G80|G80]]** - מנהלים, הושקה בשנת 2016 ובשנת 2020 הושק הדור השני. ב-2021 הכריזה החברה על דגם חשמלי Electrified G80
* '''G90''' - מנהלים, הושקה בשנת 2015 ובשנת 2018 עברה מתיחת פנים.
* **[[ג'נסיס GV70|GV70]]** - קרוסאובר יוקרתי הושק בשנת 2020.
* **[[ג'נסיס GV80|GV80]]** - קרוסאובר יוקרתי הושק בשנת 2020.
***[[ג'נסיס GV60|GV60]]** - קרוסאובר יוקרתי וחשמלי הראשון של החברה, נחשף ב-19 באוגוסט 2021.

## בישראל
ג'נסיס מוטורס משווקת בישראל על ידי יבואנית הרכב כלמוביל מפברואר 2021 (למעט דגם אחד שהגיע ב-2020). כל רכבי ג'נסיס למעט ה-G90 משווקים בישראל. במרץ 2022 סיכמה ג'נסיס את שנת המכירות הראשונה שלה (פברואר 2021 - מרץ 2022) בישראל עם 520 מסירות.

להלן נתוני המכירות של ג'נסיס בישראל:

## קישורים חיצוניים

* 
* 

## הערות שוליים

*
קטגוריה:יצרני רכב דרום קוריאניים
+
קטגוריה:יצרני רכבי יוקרה
קטגוריה:יצרני רכבי ספורט
בית הכנסת של דנידין

**בית הכנסת של דנידין** (באנגלית: **Dunedin Synagogue**) הוא בית כנסת בעיר דנידין באי הדרומי של ניו זילנד. זהו בית הכנסת הדרומי ביותר בעולם.

בית הכנסת נדד בין שלושה מיקומים שונים בעיר החל מהקמתו ב-1863. הקהילה היהודית בעיר דנידין נוסדה לראשונה בינואר 1862 ומנתה 43 חברים. לאחר שנערכו מפגשים ותפילות בביתו של אחד מחברי הקהילה במשך תקופת מה, הוחלט שיש צורך במקום תפילה קבוע. 
**בית הכנסת הראשון** נחנך בספטמבר 1863 ברחוב מוריי פלייס (Moray Place) אשר במרכז העיר. בית הכנסת שכן במיקום זה עד שנת 1881, אז לא התאים כבר לצורכי הקהילה היהודית הגדלה, ונמכר לבונים החופשיים, אשר החזיקו את משרדיהם בבניין עד שנת 1992. כיום זהו מבנה פרטי ופועלת בו גלריה לאמנות. המבנה מחזיק עד היום בתואר הבניין הדרומי ביותר בעולם ששימש אי פעם בתור בית כנסת.
**בית הכנסת השני** נבנה בשנת 1881 מול בניין בית הכנסת המקורי והתאים לאירוח של כ-600 איש. המבנה החדש היה בין בתי הכנסת הגדולים בחצי הכדור הדרומי לאותו זמן, ובין בתי התפילה הגדולים בעיר גם בהשוואה לכנסיות בה. בניין בית הכנסת תוכנן על ידי לואי בולדיני ובחזיתו שובצו עמודים דוריים. במחצית השנייה של המאה ה-20 קטנה בהדרגה הקהילה היהודית של דנידין, וב-1965 נמכר הבניין לסניף המקומי של ימק"א ובית הכנסת של העיר נדד לבניין צנוע יותר בצפונה של העיר. מיד לאחר מכירתו, נהרס הבניין הוותיק, כדי לפנות מקום למשרדים חדשים עבור ימק"א. כיום נמצא במקום חניון מקורה בעל מספר קומות.
**בית הכנסת השלישי**, הפעיל עד היום, ממוקם בצפון דנידין, לא הרחק מאוניברסיטת אוטגו. הבניין הצנוע במידותיו והבנוי מבטון תוכנן על ידי האדריכל הניו זילנדי-יהודי ג'ורג' גולדווטר, אשר תכנן גם את בית הקהילה היהודית באוקלנד. כמו קודמיו, גם בית הכנסת הנוכחי טוען לתואר בית כנסת הקבע הדרומי ביותר בעולם.
כיום מתקיימות התפילות בבית הכנסת בימי שישי אחת לחודש, ובחגי ישראל.

## קישורים חיצוניים

קטגוריה:אוטגו
קטגוריה:ניו זילנד: בתי כנסת
קטגוריה:מחזיקי שיאים
ויקטור ברומר

**ויקטור ברגנר ברומר** (בדנית: **Viktor Bregner Bromer**; נולד ב-20 באפריל 1993) הוא שחיין דני, הוא אלוף אירופה (ברלין 2014) ומקום חמישי באליפות העולם (דוחא 2014 וקאזאן 2015) במשחה ל-200 מטר פרפר.

## ביוגרפיה
ברומר נולד באורהוס.

### 2014
#### אלוף אירופה
באליפות אירופה, שנערכה בברלין, גרמניה בשנת 2014 זכה ברומר במדליית זהב במשחה ל-200 מטר פרפר בתוצאה של 1:55.29 דקות, לפני בנץ ביצזו מהונגריה (1:55.62 דקות) ופבל קורז'ניובסקי מפולין (1:55.74 דקות).

### 2015
באליפות אירופה (בריכת 25 מטר) שנערכה במכון וינגייט, נתניה בדצמבר אותה שנה זכה ברומר במדליית כסף במשחה ל-200 מטר פרפר בשיא אישי חדש של 1:51.62 דקות, אחרי לאסלו צ'ה מהונגריה שקבע שיא אירופה חדש של 1:49.00 דקות, ולפני סימון שדין משוודיה (1:52.89 דקות).

## שיאים אישיים
### בריכה אולימפית
* 100 מטר פרפר: 52.53 שניות (2015)
* 200 מטר פרפר: 1:54.47 דקות (2015), **שיא דנמרק**

### בריכת 25 מטר
* 100 מטר פרפר: 51.83 שניות (2014), **שיא דנמרק**
* 200 מטר פרפר: 1:51.62 דקות (2015), **שיא דנמרק**

## קישורים חיצוניים

קטגוריה:שחיינים דנים
קטגוריה:שחייני פרפר
קטגוריה:דנים שנולדו ב-1993
נעילה (מכ"ם)

left|ממוזער|מכ"ם מחפש מטרות לנעילה, על גבי ספינה גרמנית
**נעילה** (באנגלית: **Lock-on**) היא תכונה של מערכות מכ"ם רבות אשר מאפשרת עקיבה אוטומטית אחרי מטרה מסוימת. התכנון הראשוני של נעילה היה עבור מערכת Airborne Interception radar, Mark VIII, מכ"ם אוויר-אוויר על בסיס גלי מיקרו שהיה בשירות חיל האוויר המלכותי הבריטי מ-1941 ועד סוף מלחמת העולם השנייה. השימוש הנרחב הראשון שלו היה במכ"ם הקרקעי SCR-584 של צבא ארצות הברית.

## סוגים

### ביות אקטיבי
ביות אקטיבי (באנגלית: Active radar homing או ARH) היא שיטת הנחיה בשימוש טילים, בה לטיל המונחה יש מכ"ם המשמש משדר ומקלט בו זמנית, ומקטע אלקטרוניקה המאפשר לו למצוא ולעקוב אחר מטרה באופן אוטונומי. בנאט"ו נהוג לסמל שגור טיל אוויר-אוויר מתביית כזה בכינוי "Fox Three".

### ביות חצי-אקטיבי
עם מכ"ם חצי אקטיבי, פלטפורמת השיגור רוכשת את המטרה במכ"ם החיפוש שלה. הפלטפורמה "מאירה" את המטרה עבור טיל בעזרת מכ"ם משדר עם אלומה צרה ממוקדת (השונה מאלומות החיפוש). כאשר המכ"ם הפסיבי השייך למערכת ההנחיה של הטיל יכול "לראות" את אותות הרדיו המוחזרים מהמטרה. הטיל יבצע נעילה על המטרה בעזרת אותות אלו ואז הוא מוכן לשיגור.

### ביות פסיבי
טילים מסוימים יכולים להשתמש בניסיונות של משבש אותות ליצור רעש מפריע, ולמעשה להתביית על השידור של המשבש באופן פסיבי (ללא צורך בשידור כמו במקרים הקודמים).

### ביות על קרינת IR
מטרה הפולטת קרינה אינפרא-אדומה יכולה לשמש מקור עבור מערכת ביות של טיל. נעילה יכולה להתבצע כאשר טיל מודלק (Power-up) והוא קולט את חתימת ה-IR המגיעה מהמטרה.

## ראו גם
* מכ"ם בקרת אש
קטגוריה:טילי אוויר-אוויר
קטגוריה:טילי קרקע-אוויר
קטגוריה:מכ"ם
נרקיס מלך הביצה

**נרקיס מלך הביצה** הוא ספר ילדים עברי שכתב לוין קיפניס. הסיפור פורסם לראשונה, בכמה גרסאות, בשנות ה-30 של המאה העשרים. הספר מנוקד וכתוב בחרוזים. הוא מיועד לילדים בגיל הגן ובראשית קריאה.

הספר עובד למחזה פעמים מספר, ובהפקתו הנוכחית מציג בתיאטרון גושן, בעיבוד ובימוי של רענן ניסים פררה ומשה בן שושן ובהשתתפות השחקנים: פז פרל, לירן קנטרוביץ, דניאל מייזלר, טלי ביק, נעמה ברויטמן, גל שלום כהן, תמר רסאבי ואורי שילה.

## תקציר העלילה
הסיפור מתרחש בביצה מלוכלכת ובה חי המלך הצפרדע.

בכל שנה נערך קונצרט לכבוד המלך. המלך מתכונן להגיע לביצה, אך לפתע אינו מרגיש טוב, ואף רופא מצליח לאבחן את מחלתו.

צפרדינון מאשים את חבריו הצפרדעים במחלתו של המלך, מפני שהזהיר אותם מפני מגפת הלכלוך.

הצפרדעים מגרשים את צפרדינון מהביצה ואומרים לו לחפש ביצה אחרת. צפרדינון נפרד מחברתו צפרדעונת ויוצא למסע נדודים.

במסעו, פוגש צפרדינון חברים, נתקל בקשיים ומבין שרק אם פרח יבוא אל הביצה, המלך יירפא.

צפרדינון יוצא למסע חיפוש אחר פרח שיבוא לביצה. פרחים רבים מסרבים, אך לבסוף צפרדינון מוצא את הנרקיס שמסכים לבוא אל הביצה.

המלך נרפא בזכות הנרקיס ומכתיר אותו למלך הביצה.

## המסר
מסר הסיפור הוא שנתינת עזרה לזולת מתוך רצון טוב, ולא מתוך אינטרס אישי, יכולה להיות מוערכת.

בסיפור, הצפרדעים מחפשים פרח שיבוא לרפא את מלכם, פרחים רבים סירבו אך הנרקיס הסכים לבוא לביצה, מתוך רצון טוב, ועל זאת הוכתר למלך הביצה.

## קישורים חיצוניים
* 
* 
* 

## הערות שוליים

קטגוריה:ספרי ילדים ונוער בעברית
מוריץ, דוכס סקסוניה-צייץ

**מוריץ וילהלם, דוכס סקסוניה-צייץ** (בגרמנית: **Moritz, von Sachsen-Zeitz**; 28 במרץ 1619 – 4 בדצמבר 1681), היה דוכס סקסוניה-צייץ בין 1657 ל-1681.

## ביוגרפיה
### ילדותו
מוריץ נולד ב-28 במרץ 1619 בדרזדן ליוהאן גאורג הראשון, הנסיך הבוחר מסקסוניה, ולמגדלנה זיבילה, דוכסית פרוסיה, בתו של אלברכט פרידריך, דוכס פרוסיה.

מאוגוסט 1642 עד ספטמבר 1645, מוריץ ואחיו כריסטיאן ביצעו את הטיול הגדול בצפון גרמניה והולנד.

### שלטונו
בשנת 1652 ציווה יוהאן גאורג הראשון, הנסיך הבוחר מסקסוניה שבניו הצעירים גם יירשו חלק מנחולותיו. לאחר מותו של יוהאן גאורג בשנת 1656, הסכימו בניו ב-22 באפריל 1657 על אופן החלוקה; בנו הבכור יוהאן גאורג קיבל את נסיכות הבוחר מסקסוניה, בנו אוגוסט קיבל את דוכסות סקסוניה-וייסנפלס, בנו כריסטיאן קיבל את דוכסות סקסוניה-מרזבורג, ובנו הצעיר מוריץ קיבל את אזור בישופות נוימבורג לשעבר, שהפך לדוכסות סקסוניה-צייץ.

מוריץ שיפץ את מעונו הישן של הבישוף, ובנה במקומו בין השנים 1657–1678 את ארמון מוריצבורג בסגנון הבארוק, והפך אותו למעונו הרשמי.

ב-4 בדצמבר 1681 מת מוריץ בעיר צייץ, ובמקומו עלה לשלטון בנו מוריץ וילהלם.

## משפחתו
ב-19 בנובמבר 1650 התחתן מוריץ עם סופיה הדוויג משלזוויג-הולשטיין-זונדרבורג-גליקסבורג, בתם של פיליפ, דוכס שלזוויג-הולשטיין-זונדרבורג-גליקסבורג וסופיה הדוויג מסקסוניה-לאוונבורג, ונולדו להם 2 ילדים:
* יוהאן פיליפ (12 בנובמבר 1651 - 24 במרץ 1652)
* מוריץ (26 בספטמבר 1652 - 10 במאי 1653)

ב-3 ביולי 1656 התחתן מוריץ עם דורותיאה מריה מסקסוניה-ויימאר, בתם של וילהלם, דוכס סקסוניה-ויימאר ואלאונורה דורותיאה מאנהלט-דסאו, ונולדו להם 10 ילדים:
* אלאונורה מגדלנה (30 באוקטובר 1658 - 26 בפברואר 1661)
* וילהלמינה אלאונורה (ספטמבר 1659)
* ארדמוטה דורותיאה (13 בנובמבר 1661 – 29 באפריל 1720), התחתנה עם כריסטיאן השני, דוכס סקסוניה-מזרבורג (19 בנובמבר 1653 - 20 באוקטובר 1694
* מוריץ וילהלם (12 במרץ 1664 - 15 בנובמבר 1718)
* יוהאן גאורג (27 באפריל 1665 - 5 בספטמבר 1666)
* כריסטיאן אוגוסט (9 באוקטובר 1666 - 23 באוגוסט 1725)
* פרידריך היינריך (21 ביולי 1668 - 18 בדצמבר 1713)
* מריה סופיה (3 בנובמבר 1670 - 31 במאי 1671)
* מגדלנה סיבילה (7 באפריל 1672 - 21 באוגוסט 1672)
* וילהלמינה סופיה (11 ביוני 1675)

ב-14 ביוני 1676 התחתן מוריץ עם סופיה אליזבת משלזוויג-הולשטיין-זונדרבורג-וייסנבורג, בתם של פיליפ לודוויג, דוכס שלזוויג-הולשטיין-זונדרבורג-וייסנבורג וקרולינה, נסיכת לגניצה-בריג, אך לא נולדו להם ילדים.

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:בית וטין
קטגוריה:ילידי 1619
קטגוריה:נפטרים ב-1681
יוני גבע

**יהונתן (יוני) גבע** (נולד ב-28 באוקטובר 1980) הוא במאי ותסריטאי ישראלי.

## ביוגרפיה
גבע נולד בירושלים, וגדל בשכונת קריית היובל. הוא בוגר תיכון בויאר בירושלים. לאחר שירותו הצבאי, בוגר לימודי תואר ראשון בחוג לקולנוע וטלוויזיה באוניברסיטת תל אביב בהצטיינות. לאחר סיום הלימודים עסק בבימוי פרסומות, VFX והיה חלק מצוות הפיתוח של חברת Interlude.

במסגרת לימודיו בשנה א', יצר גבע סרט קצר בשם "אבוללה". שלימים המשיך ופיתח אותו לסרט באורך מלא באותו השם, שיצא לאקרנים בחנוכה 2015. "אבוללה" זכה לביקורות חיוביות, הצלחה בקופות ונחשב פורץ דרך בקולנוע הישראלי הן בשילוב שנעשה בו בין צילום קולנוע (Live Action) ואנימציה והן בכמות האפקטים הממוחשבים בסרט ישראלי.

גבע מעיד שהסרט אבוללה הושפע רבות מלהיטיהם של ג'ורג' לוקאס וסטיבן ספילברג בהם צפה בילדותו.

גבע זכה בפרס "תגלית השנה" לשנת 2015 מטעם פורום מבקרי הקולנוע בישראל, על בימוי הסרט "אבוללה".

לאחר הסרט התמקד בהקמת מיזם VR באולמות סגורים שנסגר בעקבות מגפת הקורונה. ב-2020 הקים יחד עם שותפים את סטודיו Parallax - אולפן ההפקות הווירטואליות הראשון בישראל, המתבסס על הצגת סימולציה אינטראקטיבית של תפאורה על גבי מסכים.

## פילמוגרפיה
* 2006 - "*אבוללה*" - סרט קצר.
* 2008 - "*אחד: אפס*" - סרט גמר, בהשתתפות מאיר אשרף. זוכה מספר פרסים בינלאומיים לסרט קצר.
* 2008 - "*מגע של מוות*" - סרט קצר. העלילה מספרת על עזריאל גרימבורג (רפי אדיר), מלאך המוות המחוזי של גוש דן בניסיונו להתנער ממחויבות שגרתית כשליח האל כשלמעשה כל רצונו למצוא אהבה. הבמאי מנחם גולן מגלם בסרט את אלוהים הרחום והחנון.
* 2013 - "*[[שבלולים בגשם]]*" – במאי: יריב מוזר.
* 2015 - "*[[אבוללה]]*" - בהשתתפות מיכה סלקטר, נתי קלוגר, מכרם ח'ורי, עודד לאופולד, רותם קינן, דני קרפל ולאורה ריבלין.

## קישורים חיצוניים

* 

* 
* גלעד אמיליו שנקר, ריאיון עם גבע, בתוכנית "חי בסרט", הטלוויזיה החינוכית
*  יוני גבע מביים אפקטים, ראיון עם הבמאי בפודקאסט "גיקונומי"
* הסרט מגע של מוות

## הערות שוליים

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:צלמי קולנוע ישראלים
קטגוריה:בוגרי תיכון בויאר
קטגוריה:בוגרי אוניברסיטת תל אביב: קולנוע וטלוויזיה
קטגוריה:קריית היובל: אישים
קטגוריה:ישראלים שנולדו ב-1980
מא מינגיו

**מא מינגיו** (במנדרינית תקנית: **马明宇**, נולד ב-10 באוגוסט 1972) הוא כדורגלן עבר סיני שבילה את רוב הקריירה שלו בקבוצת סצ'ואן גואנצ'נג.

## קריירה
מא התחיל את הקריירה שלו בסצ'ואן גואנצ'נג במדיה שיחק 4 שנים בקדנציה הראשונה שלו במועדון. בשנת  חתם בגואנדונג הונגיואן ובתום עונה אחת חזר לסצ'ואן. במהלך עונת  עזב לראשונה את סין וחתם בפרוג'ה מהסרייה א'. בתום העונה עזב את המועדון וחזר לקדנציה שלישית בסצ'ואן על מנת לחזור לכושר לקראת מונדיאל 2002. בשנת  פרש מכדורגל כאשר הוא בן 31.

ב-30 בינואר 1996 ערך את הופעת הבכורה שלו בנבחרת סין בניצחון 1-7 נגד  במסגרת מוקדמות גביע אסיה בכדורגל 1996. כעבור יומיים הבקיע את שער הבכורה שלו בנבחרת בניצחון 0-7 נגד . מה נכלל בסגל הנבחרת לקראת גביע אסיה בכדורגל 1996. בשנת  מונה בורה מילוטינוביץ' למאמן הנבחרת ומא מונה לקפטן הנבחרת. מא נכלל בסגל הנבחרת גם לקראת גביע אסיה בכדורגל 2000 ומונדיאל 2002 שבסיומו פרש מהנבחרת.

## קישורים חיצוניים

קטגוריה:קשרי כדורגל סינים
קטגוריה:כדורגלנים סינים
קטגוריה:כדורגלני פרוג'ה
קטגוריה:כדורגלני נבחרת סין
קטגוריה:כדורגלני גביע אסיה 1996
קטגוריה:כדורגלני גביע אסיה 2000
קטגוריה:כדורגלני מונדיאל 2002
קטגוריה:סינים שנולדו ב-1972
שקוף שזאת אחותי

**שקוף שזאת אחותי** (באנגלית: **Invisible Sister**, בתרגום חופשי: **אחות בלתי נראית**) הוא סרט מקורי של ערוץ דיסני המככבים בו רוואן בלנצ'ארד, פריס ברלס, קראן בראר, רייצ'ל קרוו, אלכס דזרט, וויל מיירייס ואוסטין פרייברגר. הסרט שודר לראשונה בערוץ דיסני ב-9 באוקטובר 2015 הסרט זכה להצלחה רבה, כ-4,028,000 צפיות. בערוץ דיסני ישראל הסרט שודר לראשונה ב-10 בדצמבר 2015.

## עלילת הסרט
לקליאו יש אחות בשם מולי היותר מצליחה ממנה והיא מרגישה שהיא בלתי נראית לעומת אחותה. אך בעקבות ניסוי שביצעה לשיעור מדעים, הפכה בטעות את אחותה לבלתי נראית. קליאו צריכה להחליף את מולי בפעילותיה החברתיות ובעזרת חברה ג'ורג' צריכה להחזיר את מולי לנראית.

## צוות השחקנים
*רוואן בלנצ'ארד - **קליאו**
*פריס ברלס - **מולי**
*קראן בראר - **ג'ורג**'
*רייצ'ל קרוו - **ניקי**, חברתה של מולי
*אלכס דזרט - **מר פרקינס**, המורה למדעים
*וויל מיירס - **קרטר**, אהובה של קליאו
*אוסטין פרייברגר - **קוג**, החבר של מולי

## הפקת הסרט
ב-9 בינואר 2015 היה ידוע שהסרט הולך להתקיים ובנוסף רוואן בלנצ'ארד ופריס בנדק לוהקו לתפקידים קליאו ומולי. ב-27 בפברואר 2015, קראן בראר, רייצ'ל קרוו ואוסטין פרייברגר לוהקו לדמויות ג'ורג', ניקי וקוג. הצילומים התקיימו בין פברואר 2015 לאפריל 2015 בניו אורלינס.

## שידור הסרט בעולם

## קישורים חיצוניים
* 

## הערות שוליים

קטגוריה:סרטי 2015
קטגוריה:סרטים אמריקאיים
קטגוריה:ערוץ דיסני: סרטי מקור
קטגוריה:סרטים על אחיות
אנדריי פיאטוב

**אנדריי ואלריוביץ' פיאטוב** (באוקראינית: **Андрій Валерійович П'ятов**; נולד ב-28 ביוני 1984) הוא כדורגלן עבר אוקראיני ששיחק בעמדת השוער.

## קריירת מועדונים
פיאטוב התחיל את הקריירה שלו במחלקת הנוער של וורסקלה פולטבה. ב-25 במרץ 2001 ערך את הופעת הבכורה שלו בקבוצה הבוגרת ששיחקה אז בליגה השנייה בהפסד 3-1 לאלקטרון רומני.

ב-13 בדצמבר 2006 הוא נרכש על ידי שחטאר דונצק תמורת כ-880 אלף פאונד והושאל מיידית בחזרה לוורסקלה עד לסיום העונה. בעונת  הצטרף לסגל המועדון. בעונת  הגיע עם שחטאר לגמר גביע אופ"א בו ניצחה שחטאר 1–2 את ורדר ברמן. ב-1 בנובמבר 2009 ערך את הופעתו ה-100 במדי שחטאר נגד צ'רנומורץ אודסה בו גם זכה בשחקן המצטיין של המשחק. בשנת  הדף את הפנדל הרביעי שלו בכל המסגרות האירופאיות וכך שבר את שיא הדיפות הפנדלים במסגרות האירופאיות בו החזיק בן ארצו אולכסנדר שובקובסקי.

ב-10 ביולי 2023 הודיע על פרישה מכדורגל.

## קריירה בינלאומית
פיאטוב נכלל לראשונה בסגל נבחרת אוקראינה לקראת מונדיאל 2006. ב-22 באוגוסט 2007 ערך את הופעת הבכורה שלו בנבחרת בניצחון 1–2 נגד . במסגרת מוקדמות מונדיאל 2010 הוא הפך לשוער הראשון של הנבחרת. בנובמבר  שבר שיא נבחרתי של דקות משחק ללא ספיגות.

ב-11 ביוני 2022 הודיע על פרישתו מהנבחרת. 

## תארים
; שחטאר דונצק
*ליגת העל האוקראינית (12): , , , , , , , , , ,, , 
*הגביע האוקראיני (8) : , , , , , , , 
*הסופר קאפ האוקראיני (8): , , , , , , , 
*גביע אופ"א: 
; אישיים:
* כדורגלן השנה באוקראינה: 
* שוער השנה באוקראינה: , , , , , , 2019/2020
## קישורים חיצוניים

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:קירובוגרד: כדורגלנים
קטגוריה:כדורגלני שחטאר דונצק
קטגוריה:כדורגלני וורסקלה פולטבה
קטגוריה:כדורגלני נבחרת אוקראינה
קטגוריה:זוכי פרס כדורגלן השנה באוקראינה
קטגוריה:כדורגלני מונדיאל 2006
קטגוריה:כדורגלני יורו 2012
קטגוריה:כדורגלני יורו 2016
קטגוריה:כדורגלני יורו 2020
קטגוריה:אוקראינים שנולדו ב-1984
תקן חשבונאות

**תקן חשבונאות** הוא קובץ כללים בתחום החשבונאות. כל תקן עוסק בנושא אחר, וכך למשל, תקן חשבונאות מספר 4 של המוסד הישראלי לתקינה חשבונאית מתייחס לכללי החשבונאות הנוגעות לעבודות על פי חוזה ביצוע.

כל תקן מורכב מרשימת כללים והנחיות אשר מנוסחים על ידי מוסד שייועד לכך בהוראת המדינה. מוסד זה לעיתים כפוף למשרד המשפטים או פועל בעיקר על בסיס התנדבותי. התקנים משמשים ארגונים עסקיים לצורך עריכת הדוחות הכספיים ומסייעים לרואי החשבון לקבוע את דרך הטיפול בסוגיות חשבונאיות שונות.

בעבר כל מדינה ומדינה ניסחה כללים משלה, וכך נוצר מצב שבו לא ניתן לבצע השוואה בין דוחות כספיים של חברה במדינה אחת לזו במדינה אחרת, עקב דרך טיפול שונה בסוגיות החשבונאיות. ואולם, עם השנים אימצו מדינות רבות את כללי הדיווח הבינלאומיים (IFRS) אשר נכתבו על ידי המוסד הבינלאומי לתקינה בחשבונאות. ישראל אימצה גם היא תקנים בינלאומיים אלו בכל הנוגע לחברות ציבוריות (ראה תקן חשבונאות ישראלי מספר 29). חברות פרטיות יכולות לבחור בין עריכת הדוחות הכספיים לפי IFRS או לפי תקנים ישראליים. מלכ"רים בישראל אשר חייבים על פי החוק לערוך ולהגיש דוחות כספיים, נדרשים להתייחס לתקן חשבונאות ישראלי מספר 5.

## ראו גם
* תקן דיווח כספי בינלאומי
* תקן ביקורת
* המוסד הבינלאומי לתקינה בחשבונאות
* תקינה ישראלית
* עקרונות חשבונאיים מקובלים

*
חשבונאות
בית גולדשטיין

**בית גולדשטיין** המכונה גם **בית מש"ק**, ממוקם במרכז העיר תל אביב ברחוב פינסקר 10 פינת רחוב אידלסון 22.

הבית נבנה במקור עבור העסקן הציוני אלכסנדר גולדשטיין, במקום בו נפגשו תל אביב המרכזית ושכונת נחלת יצחק ההיסטורית. המבנה בן שלוש קומות, והוא גדול ממדים ביחס למבנים האחרים בסביבה.

## המבנה
המבנה מורכב למעשה משני בניינים בעלי חדר מדרגות משותף. המבנה שבחזית רחוב פינסקר מעוצב בסגנון נאו-קלאסי, תוכנן בשנת 1925 על ידי האדריכל יוסף ברלין, לצורכי מגורים והבניה הושלמה בשנת 1926. המבנה מאופיין בקומת רוסטיקו מלאה כבסיס לשתי קומות נוספות בעלות קשתות בסגנון הרנסאנס.

הבניין שבחזית רחוב אידלסון תוכנן בשנת 1932 על ידי האדריכל שלמה גפשטיין כאגף מגורים חדש. המבנה הוא בעל חזית א-סימטרית וכולל הדגשות אופקיות באמצעות מרפסות אורכיות שקועות ברוח התנועה המודרנית.

## היסטוריה
ביולי 1927 עברו להתגורר בבניין בשכירות דוד בן-גוריון ואשתו פולה. בדירה אחרת בבניין התגוררה הציירת ציונה תג'ר ובנה, אברהם כץ-עוז, לימים שר החקלאות. בדירה אחרת בבניין התגורר האדריכל בנימין צ'לנוב. גג המבנה שימש במשך שנים רבות כמקום מפגש לאגודת ציירי העיר תל אביב. 

עיריית תל אביב-יפו קבעה כי על המבנה לעבור שימור מחמיר בהיותו חלק מאזור העיר הלבנה שהוכרזה כאתר מורשת עולמי על ידי אונסק"ו בשנת 2003.

בשנים 2009–2014 התנהל במבנה שיפוץ ושימור בניהול האדריכלית ניצה סמוק, אשר כלל את שימור החזיתות, ציורי קיר בחדר המדרגות ובמרפסות הפתוחות.

## קישורים חיצוניים

* 
* 

## הערות שוליים

קטגוריה:תל אביב-יפו: בתי מגורים
קטגוריה:תל אביב לפני הקמת מדינת ישראל
קטגוריה:תל אביב-יפו: מבנים לשימור
קטגוריה:העיר הלבנה
קטגוריה:מבנים ואתרים שתכננו יוסף ברלין וריכרד פסובסקי
הצב של אורן

**הַצָּב שֶׁל אֹורֶן** הוא ספר ילדים עברי שכתבה מירה מאיר ואיירה אורה איל, והופיע בהוצאת כתר בשנת 1977.

## עלילה
אורן ביקש מאביו צב. אביו מסרב ואומר שאין לו צב. אורן ואביו יוצאים לחפש צב אך חוזרים ללא צב. הם חוזרים הביתה. למחרת אמא של אורן מצאה צב ולקחה אותו לגן של אורן. הילדים בגן מתרגשים ומנסים לבדר ולטפל בצב ולומדים להכירו. בסוף הסיפור כאשר הילדים בגן מתיישבים לאכול הצב בורח מהגן.

### הפסקה הפותחת את הספר

### עדכון הגרסה
בישראל, צב היבשה המצוי הוא חיית בר מוגנת, ולקיחתו מהטבע, גידולו בבית או בחצר הם עבירה על החוק. ספר הילדים שהתפרסם הביא לכך שמשפחות שונות לקחו לביתם צבי יבשה כאשר הם נתקלו בהם בטבע, דבר שהגביר, בין גורמים נוספים, את סכנת ההכחדה של בעל החיים.
לאור זאת, בשנת 2025 יצאה לאור גרסה מחודשת של הספר, ובה אזהרה והסבר אקולוגי:
"כשהספר הזה נכתב, הצב עוד לא היה חיית בר מוגנת, ועוד לא ידעו שאין לקחת אותו מהבית שלו בטבע. אבל מאז צב היבשה המצוי נמצא בסכנת הכחדה. עזרו לנו לשמור על הצבים שלנו. השאירו אותם חופשיים בטבע, כי כמו שאמרה הגננת: 'הצבים לא אוהבים להיות סגורים'".

## עיבודים
הספר עובד לגרסה דיגיטלית ולסרטון אנימציה.

## קישורים חיצוניים
* מירה מאיר, הצב של אורן; צירה אורה איל, הוצאת כתר 1977
* 

## הערות שוליים

קטגוריה:ספרי ילדים ונוער בעברית
קטגוריה:ספרי 1977
קטגוריה:ספרי הוצאת כתר
קטגוריה:ספרים על בעלי חיים
קטגוריה:קצרמר ספרים
קטגוריה:צבים בתרבות
אלכסנדר דראגוביץ'

**אלכסנדר דראגוביץ**' (נולד ב-6 במרץ 1991) הוא כדורגלן אוסטרי המשחק באוסטריה וינה ובנבחרת אוסטריה בעמדת הבלם.

## קריירת מועדונים
דראגוביץ' נולד באוסטריה למשפחת מהגרים מבלגרד. התחיל את הקריירה שלו באוסטריה וינה. ב-1 בפברואר 2011 חתם בפ.צ. בזל השווייצרית. דראגוביץ' ערך את הופעת הבכורה שלו בניצחון 0–3 נגד סנט גאלן. בסיום עונתו הראשונה במועדון, זכה עמו באליפות. ב-1 באוקטובר 2011 הבקיע את שער הבכורה שלו במועדון בניצחון 0–3 נגד סרבט ז'נבה. דראגוביץ' הפך עד מהרה לשחקן מוביל בקבוצה וזכה עימה שתי אליפויות נוספות, גביע ואף הגיע עימה לחצי גמר הליגה האירופית.

ב-26 ביולי 2013 חתם ל-5 שנים בדינמו קייב האוקראינית. ב-17 במאי 2015 הבקיע את שער הניצחון נגד דניפרו דניפרופטרובסק במשחק זה אף הבטיחה דינמו את האליפות.

ב-22 באוגוסט 2016 חתם לחמש שנים בבאייר לברקוזן הגרמנית. ב-31 באוגוסט 2017 הושאל דראגוביץ' ללסטר סיטי לעונה אחת.

ב-26 במאי 2021 חתם דרגוביץ' על חוזה לשלוש שנים עם הכוכב האדום בלגרד.

ב-30 ביולי 2024 חזר דראגוביץ’ לאחר 13 שנה לקבוצת נעוריו אוסטריה וינה וחתם לשלוש שנים.

## קריירה בין-לאומית
דראגוביץ' שיחק בצעירותו בנבחרות הנוער של אוסטריה. בשנת  זומן לראשונה לסגל הנבחרת הבוגרת לקראת המשחק נגד  אך לא נכלל בסגל למשחק בשל פציעה. ב-6 ביוני 2009 ערך את הופעת הבכורה שלו בנבחרת בהפסד 0–1 ל. ב-18 בנובמבר 2014 הבקיע את שער הבכורה שלו בנבחרת בהפסדה 1–2 ל. דראגוביץ' השתתף עם נבחרת אוסטריה ביורו 2016, אך היה שותף מלא להדחתה המפתיעה בשלב הבתים, כאשר הורחק בכרטיס אדום במשחק הפתיחה בו הפסידה אוסטריה 0–2 לנבחרת הונגריה, והחמיץ פנדל בהפסד 1–2 לנבחרת איסלנד.

## תארים
; אוסטריה וינה
*הגביע האוסטרי: 

; פ.צ. בזל
*ליגת העל השווייצרית: , , 
*הגביע השווייצרי: 

; דינמו קייב
*ליגת העל האוקראינית: , 
*הגביע האוקראיני: ,
*הסופר קאפ האוקראיני: 

; אישיים
*מגן השנה בשווייץ: 
*נבחרת השנה בליגה האירופית: 

## קישורים חיצוניים

קטגוריה:כדורגלנים אוסטרים
קטגוריה:כדורגלנים סרבים
קטגוריה:בלמי כדורגל אוסטרים
קטגוריה:בלמי כדורגל סרבים
קטגוריה:וינה: כדורגלנים
קטגוריה:כדורגלני אוסטריה וינה
קטגוריה:כדורגלני פ.צ. בזל
קטגוריה:כדורגלני דינמו קייב
קטגוריה:כדורגלני באייר לברקוזן
קטגוריה:כדורגלני לסטר סיטי
קטגוריה:כדורגלני הכוכב האדום בלגרד
קטגוריה:כדורגלני נבחרת אוסטריה
קטגוריה:אוסטרים ממוצא סרבי
קטגוריה:כדורגלני יורו 2016
קטגוריה:כדורגלני יורו 2020
קטגוריה:ספורטאים זרים באוקראינה
קטגוריה:ספורטאים זרים בשווייץ
קטגוריה:ספורטאים אוסטרים בגרמניה
קטגוריה:ספורטאים אוסטרים באנגליה
קטגוריה:אוסטרים שנולדו ב-1991
קטגוריה:סרבים שנולדו ב-1991
א-שדאדי

**א-שַׁדַּאדִי** (בערבית: **الشدادي**; בתעתיק מדויק: **אלשדאדי**) היא עיירה בדרום מחוז אל-חסכה שבצפון-מזרח סוריה.

במפקד שנערך בשנת 2004 נרשמו בא-שדאדי 15,806 תושבים.

## [[מלחמת האזרחים בסוריה|מלחמת האזרחים]]
בפברואר 2013 כבשו את העיירה פעילים מארגון ג'בהת אל נוסרה תוך שלושה ימים. בתקיפה נהרגו כ-100 חיילים מצבא סוריה וכן פועלי מתקני נפט רבים.

בשנת 2014 העיירה נכבשה על ידי דאעש, ובפברואר 2016 כבש אותה ארגון ה-YPG (המיליציה הכורדית בסוריה), השולט בה מאז.

## הערות שוליים

קטגוריה:יישובים בסוריה שנכבשו על ידי המדינה האסלאמית
K-12

**K-12** (נהגה: "k through twelve", "k twelve" ,"k to twelve") הוא מושג המתאר מבנה מערכת חינוך פורמלית, הכוללת את שנת גן הילדים, בית הספר היסודי, חטיבת הביניים ובית הספר התיכון. קרי, שנות גן הילדים (באנגלית: Kindergarten) ושתים-עשרה השנים הבאות בעקבותיו. זהו המינוח המקובל במדינות כגון ארצות הברית, קנדה, קוריאה הדרומית, טורקיה, הפיליפינים, מצרים ואוסטרליה. מינוח דומה הוא P-12, המקובל באוסטרליה.

## מבנה מערכת החינוך האמריקאית
מבנה מערכת החינוך בארצות הברית עוקב אחר דפוס דומה לזה שבמערכות חינוך דומות: חינוך לגיל רך (בדרך כלל מתחיל בגיל 4 ונמשך כשנתיים) ואחריו בית ספר יסודי (Elementary School), חטיבת ביניים (Middle School) ובית ספר תיכון (High School). לאחר סיום שתים-עשרה שנות לימוד, תלמידים יכולים להמשיך את השכלתם האקדמית בקולג'ים ובאוניברסיטאות המציעות שש רמות שונות של תארים והסמכות. הטבלה הבאה מציגה את השלבים השונים במערכת החינוך האמריקאית, החל מגן הילדים ועד לשלבים השונים במערכת ההשכלה הגבוהה.

## שימוש
המנח בדרך כלל מופיע כתיאור סגמנטים במערכת החינוך- מוצרים או סקטורים המתייחסים למערכת החינוך הפורמלית לעיתים יעשה שימוש גם בצירוף PK-12) pre kindergarten) המתאר מסגרות חינוכיות הקודמות לכניסה לגן בגיל ארבע. לעיתים יופיע הצרוף K-13, K-14  וכו', במקרים אלו הכוונה לשנות חינוך הכוללות בתוכן גם ספירה של שנות הקולג'. K-16 מתייחס לשנות הלימוד בגן, בבית הספר היסודי, בחטיבת הביניים, בבית הספר התיכון וארבע שנות קולג'. 

## מבנה מערכת החינוך בישראל
אפשר לחלק את מערכת החינוך בישראל לארבעה שלבי חינוך (או דרגי חינוך) עיקריים, לפי גיל התלמידים:

# חינוך קדם-יסודי: שלב טרום-טרום חובה (גיל 3), שלב טרום-חובה (גיל 4) ושלב גן חובה (גיל 5).
# חינוך יסודי: כיתות א'-ו', גילאי 11-6 (זוהי החלוקה הרווחת), או כיתות א'-ח', גילאי 13-6.
# חינוך על-יסודי: חטיבת ביניים: כיתות ז'-ט', בני 14-12, חטיבה עליונה: כיתות י'-י"ב, גילאי 17-15; או תיכון לכיתות ט'-י"ב, גילאי  17-14.
# לימודים על-תיכוניים ואקדמיים – גילאי 18 ומעלה.

חלוקה זו היא החלוקה הראשית, אך בכל רמת חינוך יש מגוון מסגרות אפשריות, שבחלקן צירוף של שני שלבים ובחלקן פיצול של כל שלב, כמו בתי-ספר לכיתות גן עד ו', א'-ח' או א'-ט' או חטיבות צעירות של גן עד א' וגן עד ב'.

בישראל מתקיים חוק חינוך חובה – כל ילד בישראל חייב להיות במסגרת חינוך (גן ילדים או בית ספר). חוק לימוד חובה חל על ילדים ונערים שבתחילת שנת הלימודים מלאו להם 3 עד 17 שנה.

## קישורים חיצוניים
* http://www.deped.gov.ph/k-to-12/faq
* הרחבה אודות התהליך ההיסטורי שהפריד כמערכת בין בתי הספר התיכוניים לקולג'ים http://highereducation.org/reports/ssc/ssc_Cha_1.pdf
## הערות שוליים

קטגוריה:ארגון החינוך
דייגו קונטנטו

**דייגו קונטנטו** (באיטלקית: **Diego Contento**, נולד ב-1 במאי 1990 במינכן שבגרמניה) הוא כדורגלן עבר גרמני ממוצא איטלקי ששיחק בתפקיד המגן השמאלי.

## קריירת מועדונים
### באיירן מינכן
קונטנטו שיחק בכל קבוצות הילדים והנוער של באיירן מינכן, החל מגיל חמש. בשנת 2008 החל לשחק בקבוצת המילואים של המועדון, ובשנת 2010 החל להיקרא גם לקבוצה הבכירה. באותה שנה כבר ישב על הספסל בגמר ליגת האלופות, בו הפסידה באיירן מינכן 0–2 לאינטר מילאנו. בעונות הבאות קונטנטו פתח בהרכב לעיתים מזומנות אך לא בקביעות, כאשר ברוב המקרים הועדף עליו דוד אלאבה בעמדת המגן השמאלי. קונטנטו קיבל את ההזדמנות הגדולה של הקריירה שלו בגמר ליגת האלופות 2012, עקב השעייתו של אלאבה בגין צבירת כרטיסים צהובים. קונטנטו שיחק בצורה סבירה במשך 120 דקות, אך הקבוצה הפסידה לצ'לסי בבעיטות הכרעה מ-11 מטרים.

בשנת 2013, הסתערה באיירן מינכן על כל התארים, וזכתה בטרבל עם יופ היינקס בעמדת המאמן. קונטנטו שיחק מספר משחקים בעונת הטרבל, אך המשיך לשמש בעיקר כגיבוי לאלאבה מהספסל, ולא שיחק בגמר ליגת האלופות באותה עונה. נוסף על הטרבל, קונטנטו זכה בזירה המקומית עם באיירן מינכן בעוד שני דאבלים, שני גביעי סופר קאפ. בזירה הבינלאומית זכה קונטנטו בשנת 2013 בטורניר הסופר קאפ האירופי לאחר ניצחון בגמר נגד צ'לסי, ובאליפות העולם לקבוצות שנערכה במרוקו, לאחר ניצחון בגמר על ראג'ה קזבלנקה. בשני הטורנירים לא שותף.

### בורדו
בקיץ 2014 עזב קונטנטו את באיירן מינכן לאחר 19 שנים במועדון, וחתם בבורדו מליגת העל הצרפתית בכדורגל לארבע שנים, והפך לראשונה בקריירה שלו לשחקן הרכב קבוע בקבוצה בכירה. קונטנטו היה שחקן הרכב בשלוש העונות הראשונות בבורדו, אך איבד את מקומו בעונת 2017/18, בה ערך שלוש הופעות ליגה בלבד.

### פורטונה דיסלדורף
במאי 2018, לאחר שהסתיים חוזהו בבורדו, חתם קונטנטו בשורות העולה החדשה לבונדסליגה, פורטונה דיסלדורף על חוזה לשתי עונות. בספטמבר 2018 נפצע קונטנטו ולא חזר לשחק במשך תקופה ארוכה, ולמעשה ערך במדי פורטונה דיסלדורף הופעה אחת בלבד במסגרת הגביע הגרמני והופעה נוספת בקבוצת המילואים, במשך שתי העונות בהן השתייך למועדון.

### ס.ו. זנדהאוזן
קונטנטו חתם בקיץ 2020 על חוזה לעונה אחת בס.ו. זנדהאוזן, ששיחקה אז בבונדסליגה השנייה. קונטנטו שיחק במועדון עונה אחת, שבסיומה סיימה הקבוצה במקום ה-15. במרץ 2023 הודיע קונטנטו על פרישה ממשחק פעיל.

## קריירה בינלאומית
קונטנטו שיחק בחלק מהנבחרות הצעירות של גרמניה, אך טרם זומן לנבחרת הבוגרת.

## חיים אישיים
משפחתו של קונטנטו היגרה למינכן מנאפולי שבאיטליה. אביו העריץ את דייגו ארמנדו מראדונה, שהיה כוכב גדול בקבוצת הכדורגל של נאפולי, וקרא לבנו על שמו.

אחיו של קונטנטו, וינצ'נצו ודומניקו, שיחקו גם הם בקבוצת הנוער של באיירן מינכן.

## קישורים חיצוניים

קטגוריה:מגני כדורגל גרמנים
קטגוריה:כדורגלנים גרמנים
קטגוריה:כדורגלני באיירן מינכן
קטגוריה:כדורגלני בורדו
קטגוריה:כדורגלני פורטונה דיסלדורף
קטגוריה:כדורגלני ס.ו. זנדהאוזן
קטגוריה:גרמנים שנולדו ב-1990
שומו-אבו

**סוּמו-אַבּ(ום)** (באכדית: **su-mu-a-bu-um**), ובשמית מערבית **שְׁמוּאָב**, היה מלך אמורי, מייסד השושלת הראשונה ששלטה בבבל (הידועה גם בשם "השושלת האמורית"). הוא שלט ככל הנראה בין השנים 1877-1894 לפנה"ס. שחרר את האזור הקטן של בבל שנשלט עד אז בידי עיר מדינה אמורית יריבה בשם כאזאלו.

מעט מאוד ידוע על תקופת שלטונו, שכן גובה מי התהום באזור פגע בממצאים הארכאולוגיים. העדרן הביא חוקרים למסקנה שבתקופתו בבל הייתה עדיין עיר קטנה וחדשה, וכי השפעתו כשליט, הייתה קטנה.

את מקומו כמלך ירש בנו שוּמוּ-לַ-אִיל.

## קישורים חיצוניים
* רשימה כרונולוגית של מלכי בבל

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מלכי השושלת ה-1 האמורית של בבל
ישראל חיים קפלן

הרב **ישראל חיים קפלן** (לפני ה'תרנ"ה, 1895 - ב' בשבט ה'תש"ל, 9 בינואר 1970) היה ראש ישיבה ומשגיח ליטאי-אמריקאי. כיהן כראש ישיבת "תורת חסד" בבריסק וכראש ישיבה ומשגיח בישיבת בית מדרש עליון במונסי שבארצות הברית.

## ביוגרפיה
נולד בעיירה ברזניק לרחל ולרב בנימין קפלן, אחיו הגדול היה הרב אלעזר זאב קפלן, משגיח ישיבת ראדין. כל משפחתו מלבד אחותו מאשא ליבא ברקוביץ' ובתה (שלימים נישאה לרב חיים יעקב גולדוויכט) נספתה בשואה. למד בישיבת ראדין והיה לתלמידו של החפץ חיים. כשעזב "המשגיח", רבי ירוחם ליבוביץ, את ראדין ב-1910, עזב קפלן את הישיבה והצטרף אליו עם תלמידים נוספים במעברו לישיבת מיר. במיר היה מתלמידיו של הרב אליהו ברוך קמאי. בתקופת מלחמת העולם הראשונה הגיעה הישיבה לפולטבה והרב ליבוביץ נאלץ להיעדר ממנה לזמן ממושך, בראשית שנות ה-20 של המאה ה-20 מילא את מקום הרב ליבוביץ בכמה מתפקידיו בהנהלת ישיבת מיר, ואף העביר בה שיעורים בעיקר בקרב צעירי הבחורים. בסביבות 1924 נישא לחסיה ליבוביץ בתו של "המשגיח" רבי ירוחם, ושנה לאחר מכן נולד להם בנם הראשון.

לאחר פטירת רבי משה סוקולובסקי בראשית ינואר 1931 התמנה למלא את מקומו כראש ישיבת "תורת חסד" בבריסק. עם פרוץ מלחמת העולם השנייה העביר את הישיבה כמו ישיבות רבות אחרות לווילנה.

עם רבים מתלמידי ישיבת מיר נמלט ברכבת הטרנס-סיבירית לאורכה של ברית המועצות, לולדיווסטוק וממנה לקובה שביפן, באמצעות אשרות הכניסה שהנפיק הקונסול היפני בקובנה, חסיד אומות העולם צ'יאונה סוגיהארה. מכריו ששהו בארצות הברית סידרו עבורו אשרת כניסה ובמהלך שנת 1941 הגיע לארצות הברית.

לאחר הגיעו לניו יורק כיהן כר"מ בישיבת תורה ודעת. עם הקמת ישיבת בית מדרש עליון בידי הרב שרגא פייבל מנדלוביץ, מינה את הרב קפלן והרב ראובן גרוזובסקי לעמוד בראשות הישיבה.

בכ' בחשוון ה'תשי"ט, 3 בנובמבר 1958 נפטרה אשתו חסיה. הוא נפטר בב' בשבט ה'תש"ל, 9 בינואר 1970, והועלה לקבורה בבית הקברות היהודי בהר הזיתים.

## משפחתו
* הרב צבי הירש קפלן (1925–2009) - ראש כולל הנצי"ב "שערי תורה" בתל אביב, נישא לשושנה בת הרב ישראל איסר שפירא. חתנם היה הרב משה גפן, מראשי ישיבת כנסת יצחק חדרה שנספה בתאונת רכבת בחדרה ב-2011
* הרב נתן קפלן (2001-1930)- מחבר סדרת הספרים "תורת נתן" ו"נזר הקודש" על משנה תורה לרמב"ם
* הרב יוסף קפלן (1930–2014) - ראש כולל "בית אשר" ומחבר הספר "תפארת ישראל" (ירושלים תשנ"ט), נישא לשרה שיינא זלזניק (נפטרה ב-2025) בתו של הרב אברהם יעקב זלזניק
* שרה רחל - נישאה לרב בנימין ציילברגר, ראש ישיבת "בית התלמוד" בארצות הברית
* הרב נפתלי קפלן - נישא לחנה שיינדל קורניצר (נפטרה ב-2019), בתו החורגת של שבתי פרנקל, עומד בראש מערכת הוצאת שבתי פרנקל
* לאה - נישאה לרב ברוך דב פוברסקי, ראש ישיבת פוניבז'
* הרב ירוחם קפלן - בנו הוא הרב צבי קפלן, העומד בראש אחת מישיבות בריסק בירושלים וחתנו של הרב יחיאל מיכל פיינשטיין. חתנו הוא הרב דוד פיינשטיין בנו של הרב יחיאל מיכל פיינשטיין וראש ישיבת בית יהודה.

## קישורים חיצוניים
* 

## הערות שוליים

קטגוריה:בוגרי ישיבת ראדין
קטגוריה:בוגרי ישיבת מיר (בלארוס)
קטגוריה:ראשי ישיבה ליטאים במזרח אירופה
קטגוריה:ראשי ישיבת תורה ודעת
קטגוריה:ראשי ישיבה אמריקאים
קטגוריה:משגיחים אמריקאים
קטגוריה:מהגרים לארצות הברית
קטגוריה:אישים שהועלו לקבורה בארץ ישראל
קטגוריה:יהודים הקבורים בהר הזיתים: חלקת הנביאים
קטגוריה:יהודים שהוצלו בשואה על ידי חסידי אומות עולם
קטגוריה:אמריקאים שנולדו ב-1895
קטגוריה:אמריקאים שנפטרו ב-1970